Държавен вестник, бр. 75, 2010 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  75
зачисляване на докторанта, като утвърждава 
темата на дисертационния труд и индивиду­
алния учебен план на докторанта.
Чл. 11. Въз основа на решението на фа­
култетния или научния съвет по чл. 9, ал. 3 
и чл. 10, ал. 4 ректорът на висшето училище 
или ръководителят на научната организация 
издава заповед за зачисляване на докторанта. 
В заповедта се посочват: формата на док­
торантурата; първичното звено, в което се 
организира обучението; срокът на обучение; 
темата на дисертационния труд; научната 
област или научните области, а в случаите по 
чл. 9, ал. 3 – и научният ръководител.
Чл. 12. Лица, завършили чуждестранни 
висши училища, могат да кандидатстват за 
докторанти, след като придобитото висше 
образование им бъде признато по реда на 
Наредбата за държавните изисквания за приз­
наване на придобито висше образование и 
завършени периоди на обучение в чуждестран­
ни висши училища, приета с Постановление 
№ 168 на Министерския съвет от 2000 г. (обн., 
ДВ, бр. 69 от 2000 г.; изм. и доп., бр. 25 и 79 
от 2009 г. и бр. 59 от 2010 г.), при условията 
и по реда, предвидени в този правилник и в 
съответния правилник на висшето училище 
или научната организация.
Чл. 13. (1) Лица, които не са български 
граждани и не са граждани на други дър­
жави – членки на Европейския съюз и на 
Европейското икономическо пространство, 
могат да кандидатстват и да се обучават в 
докторантура:
1. в изпълнение на междуправителстве­
ните спогодби за образователен, културен и 
научен обмен;
2. съгласно актове на Министерския съвет.
(2) Лицата по ал. 1 се приемат при условия 
и по ред, предвидени в съответните правил­
ници на висшите училища и на научните 
организации.
(3) Лицата по ал. 1 могат да кандидатстват 
за докторанти и при условията и по реда за 
приемане на българските граждани, ако:
1. имат статут на постоянно пребиваващи 
на територията на Република България;
2. имат статут на бежанци;
3. са от българска народност.
Чл. 14. (1) Обучението на докторантите 
включва следните дейности:
1. научноизследователска (художествено­
творческа) дейност;
2. посещение и участие в работата на курсо­
ве (семинари, тюториали от докторско ниво);
3. преподавателска и/или експертна дей­
ност, участие в научни форуми (национални 
и/или международни);
4. изпити за докторски минимум;
5. защита на докторска дисертация.
(2) Разпределението по видове дейности за 
срока на обучението се извършва на базата 
на стандарт, утвърден от висшето училище 
или научната организация, при спазване на 
задължителни изисквания, утвърдени в съ­
ответните правилници на висшето училище 
или научната организация. 
Чл. 15. (1) Обучението на докторантите се 
осъществява по индивидуален учебен план. 
(2) Учебният план се изготвя от докторан­
тите и научните им ръководители и се обсъж­
да и утвърждава от факултетния, съответно 
научния съвет.
(3) Индивидуалният учебен план определя 
насочеността на докторантурата и се състои от 
общ учебен план за целия период на обучение 
и работен план по години. Индивидуалният 
учебен план съдържа:
1. темата на дисертационния труд;
2. разпределението на всички дейности 
по години;
3. изпитите и сроковете за полагането им;
4. посещението на определен цикъл лекции 
и упражнения, участието в курсове, семинари, 
конференции и други публични научни изяви;
5. етапите и сроковете за подготовка на 
дисертационния труд.
(4) Промяна на темата на дисертационния 
труд и на научния ръководител се допуска по 
изключение, но не по-късно от 3 месеца преди 
датата на защитата. Промяната се извършва 
със заповед на ректора на висшето училище 
или на ръководителя на научната организа­
ция въз основа на решение на факултетния, 
съответно научния съвет по предложение на 
съвета на първичното звено.
Чл. 16. Докторантите полагат изпитите по 
индивидуалния учебен план пред назначени 
от ръководителя на приемащото структурно 
звено комисии в състав от най-малко 3 ха­
билитирани лица и с участието на научния 
ръководител на докторанта.
Чл. 17. (1) Докторантите се атестират от 
факултетния, съответно научния съвет в края 
на всяка академична година. 
(2) Докторантите представят пред съвета 
на първичното звено отчет за извършваните 
дейности, който съдържа научна част (док­
ладване на получените резултати) и отчет за 
изпълнението на индивидуалния план.
(3) Научният ръководител дава писмено 
мнение за работата на докторантите пред 
съвета на първичното звено.
(4) Научният ръководител предлага съв­
местно с докторантите конкретизация на 
индивидуалния учебен план на докторанта 
през следващата година.
(5) Съветът на първичното звено приема:
1. становище за изпълнението на индиви­
дуалния учебен план и оценка на дейността 
на докторанта;
2. предложение за атестация на докто­
рантите; 
3. предложение за конкретизация на инди­
видуалния учебен план за следващата година;
4. препоръки за по-нататъшното развитие 
на докторантурата, като при необходимост 
препоръчва конкретизация на темата или 
смяна на научния ръководител.